
Apsimetimas. 
I. 


Kiekvienas sąmoningas tiesos iškreipimas vadi- 
nasi melas. Nesąmoningas tiesos iškreipimas yra 
paklydimas arba klaida. Melas, turįs tikslo 
tarpe aplinkinių žmonių sudaryti apie bet kokį daiktą, 
jo savybes ir kokybes netikrą ir teisybei neatatinkamą 
įsivaizdinimą, vadinasi apgaulė. Taip, pirklys, par- 
duodamas publikai medvilninę medžiagą už vilnonę, 
apgauna ją; melagis liūdytojas, duo ąs teismui netei- 
singų parodymų, kesinasi jį apgauti ir t. t. 

Jei žmogus apgauna kitus dėliai savo asmens 
kūno bei dvasios stovio, prasimanydamas pas save 
nesamas ligas arba slėpdamas j1s, mažind+mas arba 
dau ind mas jų dydį, priducdamas įoms te sybri ne- 
atatinkamą priežasties są yšį bei chronooginę eilę, ir 
griebiasi šiais atsitikimais pamėgdži: jimo arba dirbti- 
nio įvykdinimo tų požymų, kurie būna panašiais at 
sitikim<is, tai vadinasi apsimetimas arba simu 
liacija.  Ligustų požymių dirbtinis įvykdinimas, 
sukeliąs žmogaus organizme pastovių ir neišgydomų 
atmainų, vadinasi kūno gadinimas. Taip, pav., 
jei visiškai sveikas naujokas skundžiasi priėmimo ko 


„ misijai skausmu pilve, tai jisai paprastas mel+gi+; bet 


įei jis prie to be priežasties dejuoja. arba raitosi nuo 
nesamų  skaudėj mų, jam pilvą čiupinėjant, tuomet 
jisai apsimetėlis arba simuliantas. 


Tokiu būdu apsimetimas yra viena, apgavimo 
rūšių; skirtumas tik tame, kad apsimetėlis aplinki- 
niams apgauti naudoja ne vien tik melą, o visai są- 
moningai vartoja įvairiausius būdus ir manipuliacijas. 
Paprastas melas gali būti priimtas už tiesą tiktai žmo- 
nių labai lengvatikių ir nenusimanančių, apsimetimas 
gi, gerai nuduotas, gali sau rasti užuojautos ir suklai- 
dinti net nusimanančius ekspertus. Todel svarbiau- 
siais gyvenimo atsitikimais paprastai nepasitenkinama 
vien tik melu, bet noriau ir dažniau griebiamasi ap- 
simetimo. 

Melas, „kaip pasaulis, senas ir labai išsiplatinęs 
tarpe mūsų planetos gyventojų.  Meluojama pavieniui 
ir daugumomis, meluojama svarbiais ir nežymiais at- 
sitikimais, meluojama sau pačiam ir kitiems, meluo- 
jama paprastame gyvenime ir mene. Kai kurios melo 
rūšys dabartinėje kultūringoje visuomenėje įgavo sau 
net pilnas pilietybės teises: čia priklauso, pav., ben- 
drai priimtos visuomenės mandagumo taisyklės. tra- 
dicijos nustatyti įpročiai ir mada; sąmojus iš esmės 
yra nekeltas melas ir faktų išpūtimas, kurie lengvai 
suprantami klausytojo, ir del to jis gauna malonaus 
patenkinimo. Zmones, nesugebančius meluoti ir ap- 
simesti, priimta laikyti naiviais įuokdariais, gyvenimui 
nepritaikomais. 

Melo motyvai labai skaitlingi ir įvairūs, taip pat 
kaip ir žmonių reikalai, tačiau svarbiausiai jie varto- 
jama, norint bet kokiam gresiančiam pavojui išvengti 
arba bet kokiai naudai gauti. Melas, kuris šių tikslų 
nesiekia, yra pataloginis reiškinys. Iš kitos pusės, kur 
yra aiškus pavojus ar nauda, ten visuomet galima 
Jaukti bei įtarti melą. į 

Iš šio suprantama, kodel melas tiek įsišaknijo 
pasaulyje. Didelės eilės šimtmečių eigoje, nykstančių 
praeities migloje, mes negalime sau įsivaizdinti tokio 

momento, kada žmogui nebūtų gresę bet kokie svar- 
būs pavojai arba kada jis nebūtų siekęs pagerinimo 
savo likimo, t. y. nebūtų laukęs bet kokios naudos. 
Tokiu būdu žmogus visą laiką yra buvęs ir dabar te- 
bėra kaip ir vergovės priklausomybėį nuo aplinkinių 
nepakenčiamų gyvenimo apystovų, su kuriomis įam 
tenka vesti nuolatinę griežtą ir be pasigailėjimo kovą 
—žūt ar būt. Si priklausomybė, kaip ir visa kita 
vergija, gimdo melą, kūris raudonu siūlu yra įsipynęs 
į nugalėjimo laurų vainiką, vainikuojantį galvą žmo- 
gaus, žengiančio progreso keliu.  Bergždžios visos vi- 
sokių laipsnių ir krypsnių moralistų pastangos — ne- 
liks melo pasaulyj tik tada, kada žmogus nusikratys 
nuo savęs net atsiminimą buvusios vergijos ir taps 
laisvas bei galingas. 

Žmonių atsinešimas: prie melo labai nevienodas. 
Teoretiškai, raštiško moralumo atžvilgiu priimta lai- 
kyti, kad visokis melas yra yda, o visoki tiesa —— do- 
rybė. Tačiau gyvenimo praktikoje melas dažnai pa- 
teisinama, dovanojama, daleidžiama ir net pakeliama 
dorybės laipsniu, o tiesa neretai laikoma naivumu, 
kvailybe ir net prasižengimu. Viskas priklauso nuo 
to, kam ir kokiomis aplinkybėmis meluojama ar sa- 
koma tiesa. Taip, pav., jei teisiamasis, teisindamas 
save, sako teismui netiesą, tai, einant įstatymais, jis 
už tai neatsako; kareivis, apgavęs priešą ir įtraukęs 
ji į žabangus, laikomas karžygiu. Antra vertus, sargas, 
pasakęs vagims tiesą, kaip galima įlįsti į namus, yra 
jų nusikaltimo dalyviu; kareivis, pranešęs tiesą priešui 
apie tai. kur stovi ir prie ko. rengiasi jo kariuomenė, 
„yra išdaviku.  Abelnai priimia, kad jei melas naudin- 
ga bet kokiai visuomenės daliai, tai jis — dora, jeigu 
gi kenksminga — tai yda. Antros pusės reikalų pa- 
prastai neatsižvelgiama. Juo kultūringesnis žmogus, 
juo ir platesnė jam ta visuomenės aplinkuma, kurioje 

jis melą laiko neleistinu dalyku, ir juo žmogus primi- 
tyviškesnis, juo ir ta aplinkuma jam siauresnė, t. y. 
apsibrėžia tik juo pačiu ar jo artimiausiais giminėmis. 
Mozės įsakymuose pasakyta: „nekalbėk neteisiai prieš 
artimą tavo“. Bet daugeliui šimtmečių praėjus, Di- 
dysis krikščionybės Mokytojas rado reikalo išaiškinti, 
jog artimas nėra tik vienas žydas. Lig Didžiojo Kri- 
staus Mokslo dar nedaaugo ir šių laikų žmonija. 

Laikoma negeru daiktu apgauti artimą žmogų 
arba giminę, jei tuo daroma jiems skriauda; tačiau 
laikoma dovanotinu ir leistinu dalyku, jei žmogus me- 
luoja net artimiems, išsisukdamas iš nelaimės. Visuo- 
menė smarkiau teisia melą, iš kurio žmogus nori tu- 
rėti bet kokios naudos. Dar didesniu prasikaltimu 
laikoma apgauti silpnąjį ir neginamąjį; apgauti gi ga- 
lingąji, ypač jei nuo jo priklausoma, laikoma atleis- 
tinu dalyku.. Tačiau iš tiesų esti kaip tik atbulai: silp- 
nieji ir neginamieji apgaunami ir naudojami be paly- 
ginimo dažniau negu galingieji, nes juos apgauti len- 
gviau ir ne taip pavojinga. 

Savo nevisada tinkamiems pasielgimams išaiš- 
kinti žmonės išgalvojo net ypatingus žodžius: altru= 
izmas (visuomenės reikalai svarbesni už savo asmens 
reikalus) ir egoizmas (savo asmens reikalai svarbesni 
už visuomenės reikalus). Paprastai manoma, kad al- 
truistais gali būti tik ypatingi asmenys, didvyriai; ego- 
izmas gi kiekvieno paprasto piliečio prievolė. 

Tokiu būdu del istorijos eigoje įsigyvenusio tarp 
„žmonių papratimo meluoti, del susipainiojimo visuo- 
menės nuomonėj melo sąvokos, del neaiškaus ir gana 
siauro įsivaizdinimo, kas yra artimas, ir galop del įsi- 
vyravimo žmonių tarpe asmens reikalų, visuomenės 
reikalus paneigiant, susidarė toki padėtis, kad žmogus 
kiekviena atatinkama proga, įei tik jam gresia bet 
kokis pavojus, arba jei jis laukia bet kokios naudos, 

yra pasirengęs meluoti, apgaudinėti ir apsimesti, ne- 
jausdamas nekartą prie to net paprasto sąžinės išme- 
tinėjimo. 

 Atsitikimai, kuriais žmogus griebiasi melo ir ap- 
simetimo, labai skaitlingi ir įvairūs; iš jų nurodysime 
tik tuos, kurie turi ypatingos reikšmės visuomenės ir 
teismo medicinos atžvilgiu. 

Čia priklauso: 

1) Apsimetimas, atliekant kareiviavimą. Ven- 
gimas atlikti kareiviavimą daro daug žalos val- 
stybei, mažindamas armijos skaitlingumą bei ka- 
ringumą, kas šiais militarizmo laikais gali gresti 
jos autoritetui ir net neliečiamybei. Apsimetimas 
tarnavimui kariuomenėj išvengti baudžiama einant 
įstatymais tik tada, kada jis surištas su ligų pa- 
dirbimu arba kūno dalių gadinimu. 

2) Apsimetimas teismo bylose — civilinėse ir 
kriminalinėse. 

Čia apsimetimas gali turėti įtakos teismo 
sprendimų teisingumui, kas be abejonės padau- 
gina prasikaltimus. Einant įstatymais žmogus ne- 
atsako už savo pasielgimus, jei jis padarė juos, 
nustojęs proto, atminties ar nuovokos; tokiame 
pat stovyje padaryti visoki civiliniai aktai ir pa- 
sižadėjimai laikomi netikrais. 

3) Apsimetimas, išieškant pensijų, pašalpų, ap- 
draudimo premijų ligos, luošumo ir negalės at- 
vejais. 

Įvardytais atsitikimais visuomenė siekia labai 
žmoniškų tikslų, duodama pragyvenimo ištekliaus 
nustojusiems jėgų darbininkams ir palaikydama 

"juos ligose ir nelaimėse. Čia apsimetimas labai 
kenkia šiam naudingam darbui, nes apsunkina 
„ visuomenę visai nereikalingomis išlaidomis, su- 
mažindamas tuo būdu išteklių, kuris galėtų būti 


reikalingas tikrai reikalaujantiems ir užsipelnu- 
siems palaikyti. 


4) Apsimetimas įstojant tarnybon, darant jun- 
gtuves, karantinuose ir t. t. 


Nurodytais atsikimais paprastai slepiama esa- 
mosios ligos ir apsimetama sveikais. Tos rū- 
šies apsimetimas vadinama dissimuliacija. 
Apsimetimas, pastojant tarnybon, kenkia visuo- 
menei tuomi, kad duoda jai silpnų bei netin- 
kamų darbininkų, todel visai racionalu, kad dau- 
gelyj įstaigų priimta reikalauti nuo pastojančių 
tarnybon pristatyti medicinos liūdymus apie svei- 
katos stovį. 


Darant jungtuves, melas ir apsimetimas la- 
bai išsiplatinę šių laikų visuomenėj. Jie labai 
kenkia tuomi, kad del jų įsigali paveldomosios 
ligos (džiova, sifilis, dvasios bei nervų ligos ir 
t.t), ko dėliai atsiranda silpna, liguista bei ne- 
gaivi karta; tai veda laipsniais prie žmonijos iš- 
sigimimo. Įstatymai paprastai nesikiša į beda- 
rančių įungtuves santykius ir nebaudžia didelių 
apgaulių, kurios šiuo atveju įvyksta.  Visuo- 
menės labui būtinai reikalinga, kad abiejų lyčių 
asmenys prieš susijungsiant būtų tiksliai bei 
smulkiai gydytojo apžiūrimi. 


Apsimetimas, turįs tikslo laužyti karantino tai- 
sykles, gręsia apkrečiamųjų ligų. prasiplatinimu, 
todel turi didelės tiek vietinės, tiek ir tarptau- 
tinės reikšmės. Karantino taisyklių  laužymas 
labai smarkiai įstatymų bandžiamas. 


Iš viršišdėstyto matyti, kad apsimetimas yra vi- 
suomenei labai kenksmingas, todel kova su įuo turi 
būti atkakli ir planinga. 3 


1. 


Grynas apsimetimas atsitinka palyginti retai, nes 
norint bet kokia liga gerai simuliuoti, reikia ji žinoti, 
o tai galima tik tada, kada žmogus ar pats sirgo tąja 
liga ar ilgą laiką buvo tokių ligonių, pav. kurčiųjų, 
aklųjų, pamišėlių ir t. t., draugystėje. 


„+ Tankiausiai tenka susidurti su įvairiais išpūtimais 
ligų, kurios iš tiesų yra, tik mažesniame laipsnyje. Ta 
apsimetimo rūšis vadinąši aggravacija. Pav., ne- 
prigirdįs apsimeta kurčiu, trumparegys — aklu, silp- 
naprotis — idiotu ir t. t. Prie to apsimetėlis paprastai, 
norėdamas labiau įtikinti, stengiasi perdėti, t. y. paro- 
dyti. savo ligą kuo blogiausiai, pav.: apsimetąs kurčiu 
girdi būk tai blogiau, negu tikras kurtinys; apsimetąs 
aklu mato būk tai mažiau, negu tikras neregys; apsi- 
metąs raišu stengiasi daugiau raišti, negu tikrai raišas 
ir t. t. Tačiau reikia turėti galvoje, kad simptomų iš- 
pūtimas gali būti ir pataloginis del liguisto palinkimo 
perdėti abelnai, pav., prie isterijos, neurastenijos ir t.t. 


Dažnai taip pat būna, kad esamoms ligoms pri- 
duodama netikras, teisybei neatinkamas priežasties 
ryšys arba chronologinė eilė. Taip, pav., bet kokią 
ligą daro priklausomą nuo nelaimingo atsitikimo, kai 
tuo tarpu iš tiesų ji su šiuo atsitikimu nieko bendra 
neturi, nes parėjo visai ne nuo jo, 0, pav., daug 
anksčiau ar vėliau. Tačiau reikia turėti galvoje, kad 
kai kurios ligos, įvykusios be abejonės del nelaimingo 
atsitikimo, gali apsireikšti ne tuojau, be daug vėliau, 
pav., nervų ar proto ligos po galvos sutrenkimo. Sios 
rūšies apsimetimui padeda tai, kad asmenys, su ku- 
' riais atsitiko nelaimė, nevisuomet tuojau po šios esti 
gydytojo apžiūrimi, o reikalauti atlyginimo už svei- 
katos pakenkimą jie turi teisės, ilgam laikui po ne- 
laimės praslinkus; tuomet apie jų sveikatos stovį, bu- 

vusį prieš nelaimę, tenka spręsti, remiantis liūdytojų 
parodymais, kas nevisuomet duoda teisingų rezultatų. 

Slėpti esamosios ligos arba mažinti jos (dissimu- 
liacija) gana lengva, nes visiems gerai žinoma, kas 
yra sveikumas ir kaip jis apsireiškia. 

Spręsti apie apsimetimą reikia labai atsargiai, 
norint nesupainioti pataloginio apsimetimo su tikru. 
Visumet reikia atminti, kad tikras apsimetimas turi 
būtinai susidėti iš dviejų dalykų, logiškai tarp savęs 
surištų: iš sąmoningo simptomų padirbimo ir iš ap- 
gaulės. Kur nėra sąmoningo simptomų padirbimo 
ir noro bet ką jais apgauti, ten negali būti ir kalbos 
apie tikrąjį apsimetimą. Taip, pav., jei pamišėlis, tu- 
rėdamas beprotišką idėją, jog jam uždrausta kalbėti, 
iš tiesų liaujasi kalbėjęs, ta? mes vienok negalime jo 
laikyti apsimetėliu. Taip pat mes negalime laikyti ap- 
simetėliu ligonį isteriką, kuris turi liguisto palinkimo 
ir reikalo meluoti ir apsimesti. 

Priežastys, privertusios žmogų apsimesti, ir tik- 
slai, kurių jis prie to siekia, apsimetimo diagnostikai 
reikšmės neturi. Tie klausimai svarbūs teismui, ka- 
dangi remiantis jais nustatoma prasikaltimo esmė ir 
apsimetėlio kaltumo laipsnis. Gydytojo gi eksperto 
uždavinys yra tik išaiškinti, ar yra šiuo atveju ap- 
simetimas (t. y. simptomų imitacija )- apgaulė) ar ne. 


Gydytojas ekspertas privalo tyrinėti įtariamąjį li- 
gonį visai ramiai ir bešališkai, be mažiausios neapy- 
kantos bei nusistatymo iš anksto, jog jis yra piktos - 
valios apsimetėlis. Savo sprendimą del tiriamojo gy- 
dytojas privalo daryti, pasiremdamas ne vien savo as- 
mens įsitikinimu, bet labiausiai remiantis objektyviais 
daviniais, gautais pagalba tikslaus bei visapusio tyrimo, 
einant mokslo taisyklėmis. Ta įstaiga, kuri paveda gy- 
dytojui ekspertizę. turi teisės reikalauti nuo jo visai 

aiškių, moksloparemtų įrodymų, delko jis tiriamąjį 
pripažįsta ar nepripažįsta apsimetėliu. ' 

Eksperto uždavinys, tyrinėjant apsimetimą, išrišti 
šie klausimai: 

1) Ar iš tiesų tiriamasis serga tomis ligomis, 
kuriomis jis skundžiasi; arba dissimuliacijai esant, 
ar ištiesų tiriamasis neserga jokiomis ligomis, 
kuriomis jis galėtų skųstis? Norint atsakyti į 
tuos klausimus, „eikalinga ištirti šis atsitikimas, 
einant visomis diagnostikos taisyklėmis ir var- 
tojant paprastas priemones ir prietaisus. 

Jei atrasta, kad tiriamasis tikrai serga tomis 
ligomis, kuriomis jis skundžiasi, tai reikia dar 
išaiškinti; 

2) Ar tos ligos atsirado naturaliu būdu, ar jos 
dirbtinės? Dirbtiniai galima padaryti daug ligų, 
pav.: padidintas širdies plakimas, dideles kai 
kurių vaistų dozes priėmus; kvėpavimo organų 
kataras nuo erzinančių dujų įtraukimo; odos 
išbėrimas nuo erzinančių tepalų ir t. t. Norint 
panašiais atsitikimais padirbimą pažinti, reika- 
linga smulkiai apžiūrėti tiriamasis, o, reikalui 
esant, patalpinti jis ligoninėn ir akyliai jis pri- 
žiūrėti. 2 

Jei, ištyrus, liga pripažinta nepadirbta, tai rei- 
kalinga dar nuspręsti: 

3) Ar ji tyčiomis neužtęsiama? 

Dažnai tiriamajam naudinga, kiek galima il- 
giau užtęsti sa:0 liga, kad ji rodytųsi didesnė, 
nezu iš tikrųjų yra, arba kad ji būtų pripažinta 
neišgydoma, pav., tikrai esamai opai neleidžiama 

„„užgyti, tyčiomis ją erzinant arba užteršiant. Šiuo 
atsitikimu tiesai atrasti reikalinga tiriamasis tvir- 
čiau prižiūrėti, patalpinus jis ligoninėn, arba įta- 
riamoi opa taip aprišti, kad tiriamasis pats nę- 

galėtų jos nurišti (aptvėrimas su gipsu ar skarda). 
Tuomet dažnai atsitinka, kad prie to paties gy- 
dmo opa užgyja labai greit. 

Jei atrasta, kad tiriamasis tikrai serga tomis 
ligomis, kuriomis jis skundžiasi, tai kartais dar 
reikalinga esti išaiškinti: 

4) Ar tos ligos tikrai kilo del tų priežasčių 
ir eina ta chronologine eile, kaip tai sako tiria- 
masis? 

Apsimetimas panašiais atsitikimais būna ypač 
dažnai, prašant atlyginimo už sveikatos suardymą 
per nelaimę. 

Norint į šį klausimą atsakyti, reikalinga išaiš- 
kinti: 

a) Ar ši liga abelnai galėjo atsirasti per 
nurodytą nelaimę? 

b) Ar iš tiesų ši liga tęsiasi taip ilgai, 
įog jos pradžia galėtų supulti su minima 
nelaime? 

c) Koks buvo tiriamojo sveikatos stovis 
prieš nelaimę? 

Jei paaiškėjo, kad tiriamasis neserga tomis 
ligomis, kuriomis jis skundžiasi, tai dar reikia 
atsakyti į šį klausimą: 

5) Ar tiriamasis turi tikslo bet ką apgauti ? 

Į šį klausimą galima atsakyti, remiantis tar- 
dymo medžiaga; 
čia reikia taip pat kreipti domesio šioms aplin- 
kybėms: 

a) Ar tiriamojo skundimosi pradžios 
laikas nesupuola su tokiais jo gyvenimo 
momentais, kada pas jį galėjo rastis reikalo 
bet ką apgauti, pav. po suėmimo, sprendimo 
apskelbimo ir t. t. Čia vienok reikia atminti, 
kad panašūs momentai savaime gali daryti 

tiriamajam nusmelkiančios įtakos (apetito 

ir miego nustojimas, nervų suerzinimas ir t.t.) 

b) Kaip elgiasi tiriamasis kitų akyvaiz- 
doje ir pats vienas? 

Čia vienok reikia priminti, kad pas iste- 
rikus ligonius taip pat neretai būna tiktai 
kitiems rodomosios ligos. 

Jei įrodyta tiriamąjį turėjus noro bet ką ap- 
gauti, tai aišku, kat jis yra apsimetėlis, jei ne — 
apsimetimo nėra. 

Jei apsimetimas visai įrodyta, tai reikia dar 
nustatyti: 

a) Ar šis apsimetimas nėra tiriamojo liguis- 
tumo reiškinys (neurastenija, isterija, proto ligos), 
t. y. ar nėra tai pataloginis apsimetimas? 

Spręsti apie tai iš bet kokio atsitikimo neretai 
gana sunku, nes atskiri nervų bei proto ligomis 
sergančių pasielgimai gali kartais rodytis visai 
sąmoningais ir protingais; vienok, smulkiai išty- 
rus panašių ligonių elgėsį, paprastai nesunku pa- 
stebėti jų mintyse bei pasielgimuose liguista ne- 
sąmonė ir kliedamosios idėjos. 

Tyrinėdamas ligonį, įtariamą apsimetime, gydy- 
tojas niekuomet neturi jam reikšti savo nepasitikėjimo 
arba išreikšti savo pažiūros į tyrinėjamąją ligą. Daly- 
kas tame, kad kiekvienas apsimetėlis labai jaučia tą 
įspūdį, kurį jo apsimetimas daro aplinkiniams, ir, jei 
tik jisai pastebi, jog jam netikima, tai stengiasi pa- 
keisti savo elgesį ir skundus, del ko apsimeėtimo pa- 
žinimas darosi painesnis bei sunkesnis. Dar daugiau, 
„kartais gydytojas, būdamas per daug atviru, net tarsi 
moko apsimetėlį, kaip jis turi apsimesti ir kuo būtent 
skųstis. Taip, apsimetėlis,pav., skundžiasi ekspertui 
kairiosios kojos paralyžių; ekspertas, ištyręs, sako 
jam: „visai aišku, kad tamsta meluoji, nes, jei pas 

tamstą būtų paralyžis, tai tuomet refleksai ir jautrumas 
būtinai turėtų būti sumažėję, 0 pas tamstą viena ir 
kita tvarkoje“. Galima būti įsitikinus, kad, antrą kartą 
apžiūrint, apsimetėlis jau pareikš, jog pas jį ir reileksai 
ir jautrumas nesveikojoj kojoj sumažėję. Taip, tokiam 
ekspertui kelis kartus apsilankius, apsimetėlis darosi 
jau daugiau prityręs ir jo skundai labiau pamatuoti. 
Taip pat gydytojas turi būti labai atsargus su kurčiai- 
siais ir aklaisiais, įtariamais apsimetime, nes jie labai 
lengvai gali užgirsti gydytojo kalbą arba perskaityti jo 
užrašus ir panaudoti juos savo reikalui. Be to, nepa- 
sitikėjimas, gydytojo išreikštas tiriamajam, gali paveikti 
įjį negeistinai ir tuomet, kai jis tikrai serga, nes bijo- 
damas, kad jo nepalaikytų apsimetėliu, ligonis paprastai 
stengiasi savo ligą parodyti blogesne, negu ji iš tiesų 
yra, ir del to jis iš tikrųjų lieka panašus į tikrą apsi- 
tmetėlį. Vienok tokiais atsitikimais ekspertas neturi 
teisės pripažinti tiriamąjį visišku apsimetėliu, bet, kiek 
galima, privalo atskirti apsimetimą nuo tikrumos ir 
nustatyti tikras esamosios ligos ribas. 

Labai dažnai tyrimo keliu pavyksta visai tiksliai 
nustatyti ligos būdas ir sužinoti, ar ji yra apsimetimas 
ar ne. Tačiau tai esti toli gražu nevisada. Nemaža 
esti atsitikimų, kada ekspertas, nežiūrint visų savo pa- 
stangų, negali prieiti bet kokios aiškios išvados. Tai 
esti ypač tais atsitikimais, kada liga dar nevisai ži- 
noma ir jai pažinti nėra gana tikslių metodų. Tuomet 
ekspertas neturi skubintis su galutinąja diagnoze ir | 
privalo atminti, kad, pripažindamas tiriamąjį apsime- 
tėliu, jis išreiškia apie įį savo sprendimą, kurio pa- 
sekmės gali būti labai rimtos. Tokiais atsitikimais 
labai svarbu išgauti arba tiriamojo prisipažinimas 
arba bent tai, kad jisai liautųsi melavęs. Tam 
tikslui vartojama įvairios priemonės, kurių svarbiau- 
„ sios šios; 


13 


1) Ilgolaiko tiriamojo priežiūra (kartais ke- 
liems metams). 

Tada tiriamasis arba paliekamas savo papras- 
tose namų apystovose arba, jei tai del ko nors 
yra nepatogu, talpinamas tam tikroje ligoninėje, 
kur visumet jo žiūri įvairiu dienos ir nakties 
laiku ir visokiomis gyvenimo aplinkybėmis. 
Tuomet dažnai atsitinka, kad tiriamasis neiš- 
laiko savo būdo žr pasirodo esąs apsimetėlis. 
Visi tiriamojo nusiskundimai ir jo pasielgimas 
turi būti kas kart smulkiai prašoma, o ligoni- 
nėse turi būti vedama šiuo reikalu tam tikras 
dienynas Jei tiriamojo nusiskundimai neaiškūs 
ir juose kai kas nedasakoma, tai jie reikia iš- 
aiškinti ir papildyti.  Peržiūrint paskui šiuos už- 
rašus, juose lengvai galima pastebėti priešingumų, 
kurie padės išaiškinti tiesą. Tačiau reikia turėti 
galvoje, kad ligoninės režimo bei atatinkamo 
gydymo dėliai gali kartais pagerėti tiriamojo 
sveikata arba net jis visai gali pasveikti, del ko 
tiek jo nusiskundimai, iek ir pasielgimas pasi= 
keis; tokiais atsitikimais būtų didelė eksperto 
klaida, pirmutiniai tiriamojo nusiskundimai bei 
pasielgimas laikyti apsimetimu. 

2) Logingo įtikinimo priemonė remiasi tuo, 
kad apsimetėlis, įsitikinęs, jog jo pasielgimas vi- 
sai jam nenaudingas ir be tikslo, paprastai liau- 
jasi apsimesti. Ši priemonė glūdi tame, kad 
arba pats ekspertas arba per kitą asmenį, ku- 
riam tiriamasis tiki, stengiasi įtikinti jį, jog 
apsimetimas šiuo atveju neturi jokios prasmės: 
“jam vaizdžiai ir logingai įrodinėjama, kad, jei 
jo apsimetimas ir pavyktų, tai vis tik jis neduos 
jam jokios naudos; jeigu gi galop bus įrodyta, 
kad jis apgaudinėja, kas dažniausiai atsitinka, tai 

jo padėtis žymiai pablogės. Taip, pav., apsimė- 
tančiam proto ligoniu aiškinama, kad, jei jis bus 
pripažintas nesveiku, tai jį patalpins bepročių 
name, kur jis turės pasilikti iki gyvos galvos; 
jeigu gi jis bus pripažintas sveiku, tai teismas, 
eidamas įstatymais, už jo kaltę gali jį pasmerkti 
kalėti nedaugiau, pav., kaip dešimčiai metų, O 
tos bausmės laikas bus jam, be abejonės, su- 
trumpintas per manitestus, amnestijas ir už gerą 
elgesį (trečdalis).  Apsimetėliui naujokui, pav., 
sakoma, kad, jei jis bus pripažintas ligoniu (abe- 
jotinu), tai bus paleistas namon milicijos priežiū- 
ron; jo apsimetimas anksčiau ar vėliau paaiškės 
(kartais net pašaliniams asmenims įskundus) ir 
tuomet jis bus pasodintas kalėjiman ir, bausmę 
atlikęs, vis tik bus atiduotas kariuomenėn; jeigu 
gi jis liausis apsimetęs, tai bus priimtas kariuo- 
menėn, kur tetarnaus tik du metn, nenustodamas 
savo gero vardo. Jei įtariama, kad tiriamasis 
apsimeta sergąs tokia proto liga, kada jokio įti- 
kinimo negali būti, tai gerai minėti pasikalbė- 
jimai turėti ne su įuo asmeniniai, bet su bet ko- 
kiu trečiu asmeniu, įam esant arba galint girdėti; 
tuomet, jei tik tiriamasis iš tiesų apsimetėlis, tai 
jis tuos pasikalbėjimis dėsis galvon ir, gali būti, 
pakeis savo elgesį. 

3) Gudrių pinklių priemonė. 

Norint išgauti iš tiriamojo tiesą arba įrodyti 
jo apsimetimą, leistina taip pat vartoti kartais 
gudrios pinklės. Tačiau šios pinklės niekuomet 
neturi peržengti tam tikrų ribų ir daryti tiria- 
majam žalos. Taip, pav., neleistina apsimetan- 
čiam proto ligoniu teikti tokių netikrų Žinių, 
kurios gali jį suerzinti (artimųjų mirtis, turto su- 
degimas, mylimosios atsimetimas ir t. t.), nors 

tai būtų daroma tikslu pertikrinti, kokio įspū- 
džio tos žinios jam padarys. Neleistina taip pat, 
pav., apsimetančiam aklu dėti po kojų bet ko- 
kie daiktai, kuriais jis gali susižeisti ir t.t. Tai- 
komos tiriamajam gudrios pinklės privalo tu- 
rėti išimtinai nekalto pobūdžio. Taip, pav., ty- 
rinėjant dasilytėjimo jautimai, po ištisos tiria- 
mojo kūno prisilytėjimų eilės vieną kartą jo vi- 
sai nepaliečiama, "bet vis tik kaip ir pirma klau- 
siama jo, ar pajuto šį paskutinį prisilytėjimą; 
jei tiriamasis apsimeta turįs padidintą jautrumą, 
tai jis būtinai atsakys pajutęs. Tyrinėjant, pav, 
regėjimo aštrumas, nuolat vartojama gudrumai, 
pridedant prie tyriamojo akių įvairūs koreguo- 
jamieji stiklai, ir tokiu būdu jis supainiojama. 

Apsimetančiam, pav., kurčiu, daugeliui žmonių 

prie to esant, iš užpakalio pakuždomis sakoma 

į ausį, kad jis užsisegtų kelnes, kurios būk 

tai atlapos; jei jis nejučiomis griebs tvarkytis 

savo apdarą, tai bus aišku, jog jis apsimetėlis. 

Panašios nekaltos gudrios pinklės labai dažnai 

duoda gerų rezultatų. 

Visos kitos priemonės apsimetimui įrodinėti, kaip 
antai: provokacija, baidymai, įvairūs kankinimai ir t. t., 
neleistinos jokioje kultūringoje teisės besilaikančioje 
valstybėje, nors vienok tenka prisipažinti, kad jos — 
žmonijos gėdai — toli gražu nevisur dar pamestos. 

Tokiu būdu, naudojantis iš vienos pusės mokslo 
nustatytais diagnostikos metodais įvairioms ligoms 
tirti, ir iš kitos pusės remiantis aukščiau nurody- 
„ tomis priemonėmis apsimetimui pažinti, galima laukti 
daugumoj atsitikimų pilno šių tyrimų pasisekimo. 

